കുരങ്ങിനെ ഒാടിക്കുന്നതിനിടെ ടെറസില് നിന്ന് വീണ് മരിച്ചു മേപ്പാടി: മേപ്പാടിയിലെ ആദ്യകാല വ്യാപാരിയും മാരിയമ്മന് ക്ഷേത്ര മുന് ട്രസ്റ്റി ചെയര്മാനും വ്യാപാരി വ്യവസായി ഏകോപനസമിതി മേപ്പാടി യൂണിറ്റ് മുന് പ്രസിഡന്റുമായിരുന്ന സുനില് ടെക്സ്റ്റയില്സിലെ എം.നാരായണന് എന്ന നാണു 75 വീടിന്റെ ടെറസ്സില് നിന്ന് വീണ് മരിച്ചു. കുരങ്ങിനെ ഓടിക്കുന്നതിനിടെ കാല്തെറ്റി ടെറസ്സിന്റെ മുകളില് നിന്ന് വീഴുകയായിരുന്നു. ഗുരുതര പരുക്കേറ്റ ഇദ്ദേഹത്തെ മേപ്പാടി വിംസ് മെഡിക്കല് കോളേജിലെത്തിച്ചെങ്കിലും മരണം സംഭവിക്കുകയായിരുന്നു. ടെക്സ്റ്റൈല് ഷോപ്പിന്റെ മുകളിലെ നിലയിലാണ് നാണുവും കുടുംബവും താമസിക്കുന്നത്. മാനന്തവാടി മെഡിക്കല് കോളജില് നിന്ന് ഇന്ന് പോസ്റ്റ്മോര്ട്ടത്തിന് ശേഷം മൃതദേഹം കൂത്ത്പറമ്ബ് കുടുംബ വീട്ടില് സംസ്കരിക്കും ഭാര്യ: നളിനി. മക്കള്: നൈഷ്, നിത്യ. മരുമകന്: നീലേഷ് .